Τζούισον Μπένετ

Ο ** Τζούισον Φρανθίσκο Μπένετ Βιγιέκας** {ισπανικά: ** Jewison Francisco Bennette Villegas**} (γεννημένος στην Ερέδια, της Κόστα Ρίκα, στις 15 Ιουνίου 2004, είναι Κοσταρικανός διεθνής ποδοσφαιριστής,  ο οποίος αγωνίζεται ως αριστερό εξτρέμ στον Άρη Θεσσαλονίκης (ως δανεικός από την Σάντερλαντ) και την Εθνικής Κόστα Ρίκας.

## Καριέρα
### Ερεδιάνο
Ο Τζούισον ξεκίνησε το ποδόσφαιρο στις ακαδημίες της ομάδας της γενέτειράς του, της Ερεδιάνο από την ηλικία των επτά ετών. Σύντομα άρχισε να ξεχωρίζει με κύρια χαρακτηριστικά του, την ταχύτητα καθώς και την ικανότητά του να περνάει τους αντιπάλους του. 

Πραγματοποίησε το ντεμπούτο του με την πρώτη ομάδα την 1η Αυγούστου 2021 σε μια ήττα 3–2 από την **A.D.R. Jicaral**, και σημείωσε το πρώτο γκολ μετά από μόλις τέσσερα λεπτά από την είσοδό του στον αγώνα. 

### Σάντερλαντ

Τον Αύγουστο του 2022, υπέγραψε τετραετές συμβόλαιο συνεργασίας με την  αγγλική Σάντερλαντ, η οποία αγωνίζονταν στην  Championship.
Πραγματοποίησε το ντεμπούτο του στις 14 Σεπτεμβρίου 2023 αντικαθιστώντας τον Corry Evans στον αγώνα της ομάδας του κόντρα στην Ρέντινγκ.
Στη δεύτερη εμφάνισή του με τα χρώματα της Σάντερλαντ σκόραρε το πρώτο του τέρμα, εναντίον της Γουότφορντ.  

Aν και αρχικά υπήρχαν μεγάλες προσδοκίες με την μεταγραφή του στην Σάντερναλντ, σιγά σιγά οι συμμετοχές του λιγόστεψαν, τόσο στην Κ-21 όσο και στην πρώτη ομάδα.

### Άρης Θεσσαλονίκης
Στις 30 Ιανουαρίου 2024, ανακοινώθηκε η εξάμηνη παραχώρησή του, ως δανεικός, στον Άρη Θεσσαλονίκης. 
Σύμφωνα με όσα έγιναν γνωστά, ο Άρης απέκτησε διατηρεί το δικαίωμα αγοράς του παίκτη για την ερχόμενη μεταγραφική περίοδο έναντι ανταλλάγματος 3.000.000 ευρώ.
Πραγματοποίησε το ντεμπούτο του με τα χρώματα του Άρη στις 10 Φεβρουαρίου 2024, στον εκτός έδρας αγώνα με τον ΠΑΣ Γιάννενα (0-0). 

## Εθνική Κόστα Ρίκα
Ο Μπένετ έχει μακρά συμμετοχή στα αντιπροσωπευτικά συγκροτήματα της χώρας του καθώς ξεκίνησε να αγωνίζεται στην Κ-15 από το 2019. 

Από τις 23 Σεπτεμβρίου 2020, ο Μπένετ συμμετείχε στις προπονήσεις με την Εθνική Ομάδα Κ-20 της Κόστα Ρίκα με προπονητή τον Vladimir Quesada. 

Το καλοκαίρι του 2021, έλαβε μέρος στην προετοιμασία της Εθνικής Κόστα Ρίκας για το ΚΟΝΚΑΚΑΦ Γκολντ Καπ του 2021,  και πραγματοποίησε το ντεμπούτο του στις 21 Αυγούστου 2021, στον ισόπαλο αγώνα (με 0–0) με την Εθνική του Ελ Σαλβαδόρ. Μάλιστα έγινε ο νεότερος παίκτης που φόρεσε το εθνόσημο της Κόστα Ρίκα, σε ηλικία  17 ετών και 2 μηνών. 
. 
Λίγο αργότερα, ελαβε μέρος στο Παγκόσμιο Κύπελλο Ποδοσφαίρου 2022 στο Κατάρ , αγωνιζόμενος τόσος στο αγώνα κόντρα στην Εθνική Ισπανίας στις 23 Νοεμβρίου 2023 (τελικό σκορ 0-7). , στη νίκη με 1-0 επί της Εθνική Ιαπωνίας  καθώς και  στην ήττα με 4-2 από την Εθνική Γερμανίας .
## Προσωπική ζωή
Ο πατέρας του Τζούισον Μπένετ, ο  **Jewison Francisco Bennette Grant**, υπήρξε επίσης ποδοσφαιριστής  της Ερεδιάνο αλλά και της Εθνικής Κόστα Ρίκας, όπως άλλωστε και ο θείος του, ο **Tray Anthony Bennette Grant**.  Επίσης τα μικρότερα, δίδυμα μεταξύ τους, αδέλφια  του Τζούισον, ο **Nick** και ο **Mike** είναι ποδοσφαριστές.

## Διακρίσεις
«**Ερεδιάνο**»
* Κοσταρικανική Πριμέρα Ντιβισιόν: 2021–22 Ινβιέρνο (χειμερινό) 
* Σούπερ Καπ Κόστα Ρίκα : 2022

## Παραπομπές

## Εξωτερικοί Σύνδεσμοι
* Προφίλ του Μπένετ στο transfermarkt
* Προφίλ του Μπένετ στο soccerway.com

Κατηγορία:Κοσταρικανοί ποδοσφαιριστές
Κατηγορία:Ποδοσφαιριστές Εθνικής Κόστα Ρίκα
Κατηγορία:Ποδοσφαιριστές Σάντερλαντ ΑΦΚ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας